မူဝ်သႂ်ၼႆႉ ပဵၼ်ၵူၼ်းမီးတၢင်းယၢမ်ႈလီ၊ မေႃၼပ်ႉယမ်ပိူၼ်ႈ၊ မေႃၶဝ်ႈဢွၵ်ပိူၼ်ႈ။ ၼႃႈၵေႃႈ ၼႃႈႁၵ်ႉတေႉတေႉ။ တႆးၵေႃႉတႆးသေႈၵေႃႈ မီးၼမ်တေႉတေႉ။ ပဵၼ်မေႃယႃၼႆသေတႃႉ ပုၼ်ႈၽွၼ်းမႄႈၸဝ်ႈႁိူၼ်းၼႆႉ မၼ်းဢမ်ႇပၼ်လုတ်ႈ ပၼ်ႁၢမ်း။ ၵၢင်ၼႂ်လုၵ်ႉမႃး ႁဵတ်းၶဝ်ႈၽၵ်းၸဵမ်ၸဝ်ႉ ၵိၼ်ၶဝ်ႈၼႂ်ယဝ်ႉၸင်ႇၵႂႃႇၵၢၼ်။ ၼႃႈၵၢၼ်ႁဝ်းတႄႉ ၵၢင်ၼႂ်ၵိၼ်ၶဝ်ႈ ၼႂ်ယဝ်ႉ လူဝ်ႇၵႂႃႇသူင်ႇ မူဝ်သႂ်တီႈၵၢၼ်၊ တၢမ်းၶမ်ႈၵႂႃႇၵေႃႈၶိုၼ်းၵႂႃႇႁပ်ႉ ႁဵတ်းၼႆၵွႆး။ ပွၵ်ႈၼိုင်ႈ ပဵၼ်ဝၼ်း လိုဝ်ႈၵၢၼ်လႄႈ မူဝ်သႂ်ဢမ်ႇၵႂႃႇၵၢၼ်။ ပဵၼ်ၵၢင်ၼႂ်ၸဝ်ႉ ၶၢဝ်းၵတ်း။ ႁဝ်းတိုၵ်ႉၼင်ႈၵိၼ်ၵေႃႇၾီႇသေ ဢွမ်ႇလႅတ်ႇ ဢုၼ်ႇယူႇ။ မူဝ်သႂ်ဢဝ် ၵွၵ်းႁူဝ်ဢွၼ်ႇမၼ်း ဢိင်ၶဝ်ႈမႃးၼႂ်းႁူၵ်းၵဝ်ၶႃႈသေ ထၢမ်သဵင်လွႆးလွႆးဝႃႈ “ပီႈႁၵ်ႉ မူဝ်သႂ်တေႉယူႇႁႃႉၼႆႉ” ၼႆဝႃႇ။